
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή χορήγησης οικοδομικών αδειών στην εντός του εγκεκρι¬ 
μένου ρυμοτομικού σχεδίου Κηφισιάς περιοχή .... ;.. 

Χαρακτηρισμός δρόμου ως προϋφισταμένου του έτους 1923 στο Ν. 
Ηρακλείου . 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1647/190 (1) 

Αναστολή χορήγησης οικοδομικών αδειών στην εντός του εγκεκριμένου 
ρυμοτομικού σχεδίου Κηφισιάς περιοχή. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 8 του από 17.7.1923 Ν.Δ/τος «Περί 
σχεδίων πόλεων κ.λπ.» (Α' 228), όπως μεταγενέστερα τροποποιήθηκαν 
και συμπληρώθηκαν. 

2. Τις διατάξεις του άρθρου 23 (παρ. 1 εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

3. Τις διατάξεις της παρ. 5 του άρθρου 12 του Ν. 1647/1986 «Ορ¬ 
γανισμός Κτηματολογίου και Χαρτογραφήσεων Ελλάδας (Ο.Κ.Χ.Ε.) 
και άλλες σχετικές διατάξεις» (Α' 141). 

4. Τις διατάξεις της παρ. 3 του άρθρου 99 του Ν. 1892/1990 «Για 
τον εκσυγχρονισμό και την ανάπτυξη και άλλες διατάξεις» (Α' 101). 


5. Την Τ.1503/1991 απόφαση του Πρωθυπουργού και του Τπουρ- ί 
γού Περιβάλλοντος, Χωροταξίας και Δημοσίων Έργων «Καθορισμός ; 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β/702/4.9.1991). 

6. Την 280/1991 γνωμοδότηση του Δημοτικού Συμβουλίου Κηφι¬ 
σιάς. 

7. Την 2/συνεδρ. 38/25.9.1991 γνωμοδότηση της εκτελεστικής 
Επιτροπής του Οργανισμού Αθήνας. 

8. Το 5940/29.10.1991 έγγραφο του Οργανισμού Αθήνας, απο¬ 
φασίζουμε: 

1. Αναστέλλονται για έξη (6) μήνες η χορήγηση οικοδομικών αδειών 
σε εντός του εγκεκριμένου ρυμοτομικού σχεδίου περιοχές του δήμου 
Κηφισιάς (Ν. Αττικής) όπως.οι περιοχές αυτές φαίνονται με μπλε δια¬ 
γράμμιση στο σχετικό πρωτότυπο διάγραμμα σε κλίμακα 1:5000 που 
θεωρήθηκε από τον Προϊστάμενο της Δ/νσης Τοπογραφικών Εφαρμο¬ 
γών με την 1647/1992 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Από την παραπάνω αναστολή εξαιρούνται: 

α) Η έδκοση Οικοδομικών αδειών που αφορούν ανέγερση κτιρίων με 
χρήση κατοικίας. 

β) Η έδκοση Οικοδομικών αδειών για τις οποίες έχει υποβληθεί πλή¬ 
ρης φάκελλος στην αρμόδια πολεοδομική υπηρεσία μέχρι τη δημοσίευση 
της παρούσας απόφασης. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως, και λήγει με την έκδοση σε ΦΕΚ 
της Αναθεώρησης χρήσεων γης του Δήμου Κηφισιάς. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιανουάριου 1992 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

^ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 6449/35 (2) 

Χαρακτηρισμός δρόμου ως προϋφισταμένου του έτους 1923 στο Ν. 

Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Την από 26.9.91 (αριθ. πρωτ. ΤΠ και ΠΕ 6449/91) αίτηση του 
Νικολάου Κοτζάκη. 

2. Το τοπογραφικό διάγραμμα του Πολιτικού Μηχανικού Εμμ. Στυ- 
λιανάκη. 

3. Το από 11.2.1948 Β.Δ/γμα (ΦΕΚ 34 Τ.Δ') όπως τροποποιή¬ 
θηκε με την αριθ. ΤΥ 11660/14.9.77 απόφαση του Νομάρχη Ηρα¬ 
κλείου (ΦΕΚ 427 Τ.Δ'/3.11.77) που εγκρίνει το σχέδιο πόλης Τυμπα- 
κίου. 

4. Την με αριθ. πρωτ. 5856/27.3.75 εγκύκλιο του Υπουργείου 
Δημ. Έργων. 

5. Το με αριθ. 718/15.3.1916 συμβόλαιο αρ. μεταγραφής 7025 
που αφορά οικόπεδο στην περιοχή. 


6. Την γενόμενη αυτοψία από τον υπάλληλο του ΤΠ και ΠΕ Γεώργιο 
Νικολακάκη στην περιοχή. 

7. Την θετική γνωμοδότηση του Συμβουλίου ΧΟΠ (πρακτικό 25α 
της 14.11.91 θέμα 3ο), αποφασίζουμε: 

Χαρακτηρίζουμε το δρόμο που φαίνεται στη συνημμένο τοπογραφικό 
διάγραμμα που έχει συνταχθεί από τον Πολιτικό Μηχανικό Εμμ. Στυ- 
λιανάκη και έχει θεωρηθεί από τον Προϊστάμενο του ΤΠ και ΠΕ Ν. 
Ηρακλείου με τα στοιχεία 1-2-3-4-5-6-7-8-9-10-11-12- 
13 -14 -15 -16 - 16α - 18α -18 -19 - 20 - 21 - 22 - 23 - 24 - 25 - 
26 - 27α - 31α - 32 - 33 - 34 - 35 - 36 - 38 - 39 - 40 - 41 - 43 - 45 - 

45α ως δρόμο που προϋφίσταται του έτους 1923 και να διατηρηθεί ως 
έχει επειδή υπάρχουν ιδιοκτησίες που έχουν μοναδικό πρόσωπο σ’ αυ¬ 
τόν. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ηράκλειο, 12 Δεκεμβρίου 1991 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 

ΓΙΑ ΤΗΝ ΑΝΑΓΝΩΡΙΣΗ ΤΟΥ ΩΣ ΠΡΟΫΦΙΣΤΑΜΕΝΟΥ 1923 
ΚΛΙΜΑΚΑ 1:500 


ΣΥΝΤΕΤΑΓΜΕΝΕΣ ΑΥΘΑΙΡΕΤΕΣ, ΒΟΡΡΑΣ ΜΑΓΝΗΤΙΚΟΣ 

